recursal/SuperWikiNEXT-32B huggingface dataset:
கணிதத்தில் **நான்முகிக் குலம்** என்பது ஒரு நான்முகியின் சமச்சீர் திருப்பங்களின் குலம் ஆகும். இது 12 உறுப்புகள் கொண்ட ஒரு பரிமாறாக்குலம்.

வரையறை
------

நான்முகிக்குலத்தின் 12 உறுப்புகள்:

நான்முகியின் நான்கு உச்சிகளிலிருந்தும் எதிர்முகத்தை நோக்கிப்பாயும் செங்குத்துக் கோடுகளை அச்சாகக் கொண்டு இடமாகவோ வலமாகவோ சுற்றிச் செல்லும் 8 சுழற்சிகள்;
எதிரெதிர் ஓரக்கோடுகளின் மையப்புள்ளிகளைச் சேர்க்கும் கோடுகளைச் சுற்றிச் செல்லும் 3 அரைத் திருப்பங்கள் ;

மற்றும், எந்த திருப்பமோ சுழற்சியோ இல்லாத ஒரு முற்றொருமை.

முகங்களின் வரிசைமாற்றங்களாக ஒரு மாற்று வரையறை
---------------------------------------------

முகங்களை {\displaystyle a,b,c,d} என்று பெயரிடுவோம். இப்பொழுது, நான்முகியின் முகங்களின் 12 வரிசைமாற்றங்களின் பட்டியல்:

{\displaystyle (bcd),(bdc),(acd),(adc),(abd),(adb),(abc),(acb),} மற்றும்
{\displaystyle (bc)(ad),(ca)(bd),(ab)(cd),}
மற்றும், முற்றொருமை.

மூலைப்புள்ளிகளின் வரிசைமாற்றங்களாக மற்றொரு வரையறை
-------------------------------------------------

மூலைப்புள்ளிகளை 1, 2, 3, 4 என்று பெயரிடுவோம். இவைகளின் வரிசைமாற்றங்கள் பின்வருமாறு:

(2 3 4), (2 4 3), (1 4 3), (1 3 4), (1 2 4), (1 4 2), (1 2 3), (1 3 2), மற்றும்
(1 4)(2 3), (1 2)(3 4), (1 3)(2 4) மற்றும்
முற்றொருமை.

மாறிசைக்குலம்
-------------

மேலேயுள்ள {1, 2, 3, 4} இன் 12 வரிசைமாற்றங்களும் சமச்சீர் குலம் **S4** இன் 12 இரட்டை வரிசைமாற்றங்கள். அதனால் நான்முகிக்குலமும் மாறிசைக்குலம் **A4** ம் ஒன்றே.

இதற்குள் ஓர் இயல்நிலை உட்குலம்
------------------------------

இப்பன்னிரு வரிசைமாற்றங்களில் கடைசி நான்கும் அவைகளுக்குள் ஒரு குலமாகின்றன. அவைகளில் முற்றொருமையைத்தவிர இதர மூன்றில் ஒவ்வொன்றுக்கும் கிரமம் 2; ஏனென்றால்,

{(14)(23)}2 = e = {(12)(34)}2 = {(13)(24)}2.
ஆகையால் இந்நான்கும் சேர்ந்த உட்குலம் கிளைன் நான்குறுப்புக்குலம் தான். இது *A4*இல் ஓர் இயல்நிலை உட்குலம் ( Normal subgroup) ஆகும். காரணம், இதனில் அடங்கும் உறுப்புக்களுக்கெல்லாம் இணையியங்கள் இதற்குள்ளேயே உள்ளன.

இது மாத்திரமல்ல. இவ்வுட்குலத்தைத்தவிர *A4* இல் வேறொரு இயல்நிலை உட்குலம் இருக்கவே முடியாதென்பதையும் நாம் தீர்மானிக்க முடியும். ஏனென்றால், அப்படி இன்னொரு இயல்நிலை உட்குலம் ஒன்று இருப்பதாக வைத்துக்கொள்வோம். அதை *K* என்று அழை. இதனில், (234), (243)= (234)2, இவையிரண்டில் ஏதாவதொன்று *K*இல் இருந்தால் மற்றதும் *K* இல் இருந்தாகவேண்டும். (காரணம் *K* ஒரு குலம்). மேலும்,இதைத் தொடர்ந்து,

(2 3 4), (2 4 3), (1 4 3), (1 3 4), (1 2 4), (1 4 2), (1 2 3), (1 3 2)
இவை எட்டில், ஏதாவதொன்று *K* இல் இருந்தால் மற்ற அனைத்தும் *K* இல் இருந்தாகவேண்டும். ஏனென்றால் அவை ஒன்றுக்கொன்று இணையியங்கள் (எல்லாம் ஒரே பொதுவான சுழலமைப்புள்ளவை).
அதனால் *K*இன் கிரமம் ≥ 8. ஆனால் லாக்ராஞ்சியின் தேற்றப்படி *K* இன் கிரமம் *A4* இன் கிரமமான 12 ஐ வகுத்தாகவேண்டும். இதனால் *K* = *A4*. ஆக, *A4* இன் இயல்நிலை உட்குலம் நான்குறுப்புக்குலம் ஒன்று மட்டும் தான்.

இவற்றையும் பார்க்கவும்
----------------------

வரிசைமாற்றக் குலத்தின் சுழற் குறியீடு

வரிசைமாற்றக்குலத்தில் இணையியத்தல்
**பெரிலீன் அல்லது பெரைலீன்** *(Perylene or perilene)* என்பது C20H12 என்ற மூலக்கூற்று வாய்ப்பாடு கொண்ட பல்வளைய அரோமாட்டிக் ஐதரோகார்பன் ஆகும். பழுப்பு நிறத்தில் திடப்பொருளாக இச்சேர்மம் தோன்றுகிறது. பெரிலீன் அல்லது பெரிலீனுடைய வழிப்பொருட்கள் புற்றுநோயாக்க வேதிப்பொருட்களாக உள்ளன. எனவே இச்சேர்மம் ஒரு தீங்கு விளைவிக்கும் மாசாகக் கருதப்படுகின்றன. உயிரணுப் படல உயிரணுவேதியியலில் பெரிலீன் ஒளிர் கொழுப்பு நுண்ணாய்வு செயல்முறையில் பயன்படுகிறது. இரைலீன் வகைச் சாயங்கள் தயாரிப்பதற்கான மூலச்சேர்மமாகவும் பெரிலீன் உள்ளது.

உமிழ்வு
-------

பெரிலீன் நீல நிற உடனொளிர்வை வெளிப்படுத்துகிறது. கரிம ஒளியுமிழும் இருமுனையங்களில் தூய்மையான நிலை அல்லது பதிலீடு செய்யப்பட்ட நிலையில் நீல நிறத்தை உமிழும் மாசுப் பொருளாக பெரிலீன் பயன்படுத்தப்படுகிறது. ஒரு கரிம ஒளிமின் கடத்தியாகவும் பெரிலீன் பயன்படுத்தப்படுகிறது. இதன் அதிகபட்ச ஈர்ப்பளவு 434 நா.மீ ஆகும். அனைத்து பல்வளைய அரஒமாட்டிக் சேர்மங்களையும் விட பெரிலீன் மிகக்குறைந்த அளவே தண்ணீரில் கரைகிறது. (1.2 x 10−5 மில்லிமோல்/லிட்டர்) மேலும் 435.7 நானோமீட்டரில் இதன் மூலக்கூற்று பரப்பு கவர்திறன் அளவு மதிப்பு 38500 மீ−1செ,மீ−1 ஆகும்.

* பெரிலீன் இருகுளோரோமெத்தில் கரைக்கப்பட்டு நீண்ட அலைநீள புற ஊதா கதிரொளியில் காட்டப்படுகிறது.பெரிலீன் இருகுளோரோமெத்தில் கரைக்கப்பட்டு நீண்ட அலைநீள புற ஊதா கதிரொளியில் காட்டப்படுகிறது.
* பெரிலீன் இருகுளோரோமெத்தில் கரைக்கப்பட்டு குறைந்த அலைநீள புற ஊதா கதிரொளியில் காட்டப்படுகிறது.பெரிலீன் இருகுளோரோமெத்தில் கரைக்கப்பட்டு குறைந்த அலைநீள புற ஊதா கதிரொளியில் காட்டப்படுகிறது.

கட்டமைப்பு
----------

பெரிலீன் உள்ளகத்துடன் கூடிய குறிப்பிடத்தக்க ஒரு எடுத்துக்காட்டாக தொட்டிச் சாயம் 29.

பெரிலீன் மூலக்கூறில், இரண்டு நாப்தலீன் மூலக்கூறுகள் 1 மற்றும் 8 நிலைகளில், ஒரு கரிமம்-கரிமம் பிணைப்பால் இனைக்கப்பட்டுள்ளன. பெரிலீனிலுள்ள அனைத்து கார்பன் அணுக்களும் sp2 கலப்பினத்தைச் சேர்ந்தவையாகும். மேலும், பெரிலீனின் கட்டமைப்பை எக்சுகதிர் படிகவியல் ஆய்வுகள் விரிவாக தெரிவிக்கின்றன

.

மேற்கோள்கள்
-----------

1. ↑  Perylene at Sigma-Aldrich
2. ↑  Donaldson, D. M.; Robertson, J. M.; White, J. G. (1953). "The crystal and molecular structure of perylene". *Proceedings of the Royal Society A* **220** (1142): 311–321. doi:10.1098/rspa.1953.0189.
**எரெசு** என்பவர் கிரேக்கப் பழங்கதைகளில் கூறப்படும் போர்க் கடவுள் ஆவார். இவர் பன்னிரு ஒலிம்பியர்களில் ஒருவரும் சியுசு மற்றும் எரா ஆகியோரின் மகனும் ஆவார். இவருக்கு இணையான ரோமக்கடவுள் மார்ஸ் ஆவார்.

போர்க்கலையில் சிறந்தவராக எரெசு பொதுவாக அறியப்பட்டாலும், ஓமர் எழுதிய இலியட் காப்பியத்தில் எரெசு சற்று கோழையாகவே சித்தரிக்கப்படுகிறார். இவரது தமக்கையான ஏதெனா திட்டம் வகுத்து போரிடுவதால் போர்க்கலையில் சிறந்தவராகவும், எரெசு சற்றும் திட்டம் வகுக்காமல் வன்முறையில் இறங்குபவராகவும் வர்ணிக்கப்படுகிறார்கள். 

அப்ரோடிட் மற்றும் ஏரெசு ஆகிய இருவரும் காதலித்தனர். ஆனால் சியுசு அவரை எப்பெசுடசுவிற்கு கட்டாய திருமணம் செய்து வைத்தார். பிறகு எப்பெசுடசுவிடம் பாலுறவு திருப்தி கிடைக்காததால் அப்ரோடிட் பல அழகான ஆண்களுடன் உறவாடினார். அவருக்கு எரெசு மூலம் எரோசு, அன்டெரோசு, போபோசு, டெய்மோசு, ஆர்மோனியா மற்றும் அட்ரெசுடியா ஆகியோர் பிறந்தனர்.

எரேசு மற்றும் அப்ரோடிட்
-----------------------

ஒருமுறை, எப்பெசுடசு மண்டபத்தில் எரெசு மற்றும் அப்ரோடிட் ஆகிய இருவரும் உடலுறவில் ஈடுபட்டு இருந்தனர். அதைக் கதிரவ கடவுள் ஈலியோசு பார்த்துவிடுகிறார். ஆகவே அவர் அந்த நிகழ்வை அப்ரோடிட்டின் கணவர் எப்பெசுடசுவிடம் தெரிவிக்கிறார். இதனால் எப்பெசுடசு ஒரு நெருக்கமாக தைக்கப்பட்ட வலையைக் கொண்டு அவர்கள் இருவரையும் சிறைபிடித்து தண்டித்தார். பிறகு அதுபற்றி ஒலிம்பிய கடடவுள்களிடம் முறையிட்டார். ஆனால் அவர்களோ இருவரும் உடையின்றி இருந்த அந்த காட்சியைக் கண்டு கிண்டல் செய்தனர். பிறகு அவர்கள் இருவரும் விடுவிக்கப்பட்டனர்.

எரெசு தன் இளைய வீரனான அல்சைட்ரோன் என்பவரை காவலுக்கு நிறுத்திவிட்டு அப்ரோடிட்டுடன் உறவாடினர். ஆனால் அல்சைட்ரோன் தூங்கிவிடுகிறார். பிறகு அங்கு வந்த ஈலியோசு இருவரையும் கண்டு எப்பெசுடசுவிடம் தெரிவிக்கிறார். இதனால் கோபமடைந்த எரெசு, அல்சைட்ரோனை ஒரு சேவலாக மாற்றினார். ஆகவே சேவல் இன்றுவரை கதிரவனின் வருகையை தினமும் அறிவிப்பதற்கு இந்த கதையே காரணம் என்று கூறப்படுகிறது.

மேற்கோள்கள்
-----------

1. ↑  எசியோடு, *Theogony* 921 (Loeb Classical Library numbering); *இலியட்*, 5.890–896. By contrast, Ares's Roman counterpart Mars was born from Juno alone, according to ஆவிட் (*Fasti* 5.229–260).

| * பா
* உ
* தொ
கிரேக்கத் தொன்மவியல் |
| --- |
| 
* Primordial deities
* டைட்டன்
* Aquatic deities
* Chthonic deities
* Mycenaean deities

 |
| 

|  |
| --- |
| பன்னிரு ஒலிம்பியர்கள் |
| 
* அப்ரோடிட்
* அப்பல்லோ
* எரெசு
* ஆர்ட்டெமிசு
* ஏதெனா
* டிமிடர்
* டயோனிசசு
* எப்பெசுடசு
* எரா
* எர்மெசு
* எசிடியா
* பொசைடன்
* சியுசு

 |

 |
இரண்டாம் புலிகேசியின் காலத்தில் சாளுக்கியப் பேரரசின் எல்லைகள் பொ.ஊ. 640

| வாதாபி சாளுக்கியர் (பொ.ஊ. 543–753) |
| --- |
| 

|  |  |
| --- | --- |
| முதலாம் புலிகேசி | (பொ.ஊ. 543–566)
 |
| முதலாம் கீர்த்திவர்மன் | (566–597)
 |
| மங்களேசன் | (597–609)
 |
| இரண்டாம் புலிகேசி | (609–642)
 |
| முதலாம் விக்ரமாதித்தன் | (655–680)
 |
| வினையாதித்தன் | (680 -696)
 |
| விஜயாதித்தன் | (696–733)
 |
| இரண்டாம் விக்ரமாதித்தன் | (733–746)
 |
| இரண்டாம் கீர்த்திவர்மன் | (746–753)
 |
| தந்திதுர்கன்(***போசளப் பேரரசு***) | (735–756)
 |

 |
| * பா
* உ
* தொ
 |

**இரண்டாம் புலிகேசி** (பொ.ஊ. 610–642) சாளுக்கிய மரபின் மிகவும் புகழ் பெற்ற மன்னனாவான். இவனுடைய காலத்தில் சாளுக்கியப் பேரரசு தக்காணத்தின் பெரும் பகுதியை உள்ளடக்கியதாக விளங்கியது.

தொடக்க காலமும், அரியணை ஏறலும்
-----------------------------

இவனது இயற்பெயர் எறெயா (இறையா). முடி சூட்டிக்கொண்டபோது புலிகேசி என்னும் பெயர் பெற்றான். இவர் சாளுக்கிய மன்னன் முதலாம் கீர்த்திவர்மனின் மகன் ஆவான். பொ.ஊ. 597 ஆம் ஆண்டில் இவனது தந்தை கீர்த்திவர்மன் கட்டி அரசன் இறந்தபோது இவன் மிகவும் இளம் வயதினனாக இருந்தான். இதனால் இவனது சிற்றப்பனார் மங்களேசன் பகர ஆளுனராகப் பொறுப்பேற்று ஆட்சி நடத்தி வந்தான். மங்களேசனும் திறமையான ஆட்சியாளனாகவே இருந்தான். அவனது காலத்திலும் சாளுக்கிய அரசின் எல்லைகள் விரிவடைந்தன. பதவி ஆசை காரணமாக, எரேயா (இறையா) பருவமடைந்த பின்னரும் அவனுக்கு உரிய அரசுரிமையைக் கொடுக்காமல் தனது வழியில் அரசுரிமையைத் தக்கவைத்துக் கொள்வதற்காகத் தனது மகனை முடிக்குரியவனாக மங்களேசன் அறிவித்தான்.

எரேயா (இறையா) வாதபியை விட்டுச் சென்று வானவப் (கோலார்) பகுதியில் மறைந்திருந்து கொண்டு தனது கூட்டாளிகளின் உதவியுடன் படை திரட்டி மங்களேசன் மீது போர் தொடுத்தான். வேட்டவடக்கூர் கல்வெட்டுக் கூறுவதன்படி எலப்பட்டு சிம்பிகே (இளப்பட்டு சிம்பிகை) என்னும் இடத்தில் இடம்பெற்ற போரில் மங்களேசன் தோல்வியடைந்து கொல்லப்பட்டான். எரேயா (இறையா) இரண்டாம் புலிகேசி என்னும் பெயருடன் சாளுக்கிய அரியணையில் அமர்ந்தான்.

போர்கள்
-------

வானவாசி கடம்பர்கள், தலைக்காடு கங்கர்கள், கொங்கண் மண்டலத்தை ஆண்ட மயிலர்கள் ஆகியோரை போரில் வெற்றி கொண்டார். என்றாலும், ஹர்ஷவர்தனரை போரில் தோற்கடித்து நர்மதைக்கு அப்பால் ஹர்ஷவர்தனரின் ஆட்சி விரிவாகா வண்ணம் தடுத்து நிறுத்தியது வரலாற்றில் முக்கியமானதாகக் கருதப்படுகிறது. முதலாம் நரசிம்மவர்மர் சாளுக்கிய நாட்டின் மீது நடத்திய போரில் இரண்டாம் புலிகேசி கொல்லப்பட்டார். இரண்டாம் புலிகேசியின் பொ.ஊ. 634-635 ஆம் ஆண்டைச் சேர்ந்த ஆய்ஹோளே (அய்யாபாளைய) கல்வெட்டில் இவர் வெங்கி நாட்டை வென்று, பின்பு பல்லவ நாட்டைத் தாக்கியதாகக் கூறப்பட்டுள்ளது.

சமயம்
-----

இரண்டாம் புலிகேசி இந்து அரசராக இருந்தபோதிலும், நூறு புத்தவிகாரைகள் இவரது ஆட்சியிலிருந்ததாகக் குறிப்பிடப்பட்டுள்ளது.

மேற்கோள்கள்
-----------

1. ↑  Singh, Upinder (2009). *A history of ancient and early medieval India : from the Stone Age to the 12th century* (3rd impr. ). New Delhi: Pearson Longman. பக். 553–555. பன்னாட்டுத் தரப்புத்தக எண்:9788131716779. .
2. ↑  Introduction (1992). *Encyclopedia of the Hindu World*. Volume 1 (A-Aj): Concept Publishing Company, New Delhi. பக். 29. பன்னாட்டுத் தரப்புத்தக எண்:81-7022-374-1.
3. ↑  9. மகேந்திரவர்மன் கி.பி. 615-634 (2015 (E-Book)). *பல்லவர் வரலாறு*. Mukil E Publishing and Solutions Private Limited.
4. ↑  The Silk Road Journey with Xuanzang by Sally Hovey Wriggins: p.146
**உலக மனிதநேய நாள்** (*World Humanitarian Day*) என்பது மனிதாபிமானப் பணியாளர்களையும், மனிதாபிமான காரணங்களுக்காக தங்களது உயிர்களை இழந்தவர்களையும் நினைவுகூரும் ஒரு நாள் ஆகும். ஐக்கிய நாடுகள் பொதுச் சபையில் சுவீடனால் கொண்டுவரப்பட்ட தீர்மானம் ஒன்றுக்கு அமைய இந்நாளை ஆண்டுதோறும் ஆகத்து 19 ஆம் நாள் கொண்டாடுவதெனத் தீர்மானிக்கப்பட்டது. இந்நாளிலேயே ஐநா பொதுச் செயலரின் ஈராக்க்குக்கான சிறப்புத் தூதர் சேர்ச்சியோ வியெய்ரா டி மெல்லோ என்பவரும் அவரது 21 பணியாளர்களும் பகுதாது நகரில் குண்டுத் தாக்குதல் ஒன்றில் கொல்லப்பட்டனர்.

இவற்றையும் பார்க்க
------------------

* மனித நேயம்
* மனிதாபிமானப் பணிகளை ஒருங்கிணைக்கும் ஐக்கிய நாடுகளின் அலுவலகம்
* உலக அமைதி நாள்

மேற்கோள்கள்
-----------

1. ↑  ஐக்கிய நாடுகள் பொதுச் சபை  Session 63  *Resolution*  *A-63-L.49*. *World Humanitarian Day*   **A/63/L.49**  11 December 2008.  Retrieved 2008-12-11.

வெளி இணைப்புகள்
---------------

* World Humanitarian Day
* The Sergio Vieira de Mello Foundation
* OCHA World Humanitarian Day 2012
* The General Assembly of the United Nations
இரண்டாம் மான்சிங் *(Man Singh II)* ( 21 ஆகத்து 1912 - 24 சூன் 1970) இவர் ஜெய்ப்பூர் மாநிலத்தை கடைசியாக ஆண்ட மகாராஜா ஆவார். இவர் 1922 மற்றும் 1949 க்குமிடையில் சுதேச அரசாக ஆட்சி செய்தார். பின்னர் இந்திய ஒன்றியத்துடன் இணைந்தது. அதன்பிறகு, 1949 மற்றும் 1956 க்குமிடையில் ராஜஸ்தானின் அரசப்பிரதிநிதியாக பதவியில் இருந்தார். பிற்கால வாழ்க்கையில், எசுப்பானியத்திற்கான இந்தியத் தூதராக பணியாற்றினார். இவர் ஒரு குறிப்பிடத்தக்க விளையாட்டு வீரராக இருந்தார். இவர் போலோ விளையாட்டில் புகழ் பெற்றிருந்தார்.

ஆரம்ப கால வாழ்க்கை
------------------

இவர், உத்தரபிரதேசத்தின் கோட்லா கிராமமான இசர்தாவைச் சேர்ந்த தாகூர் சவாய் சிங்குக்கும் அவரது மனைவி சுகன் குன்வாருக்கும் இரண்டாவது மகனாக மோர் முகுத் சிங் என்றப் பெயரில் பிறந்தார். இவரது தந்தை ராஜபுத்திரர்களின் கச்வாகா குலத்தைச் சேர்ந்த ஒரு பிரபு ஆவார். இன்றைய ராஜஸ்தானில் சவாய் மாதோபூர் மற்றும் ஜெய்ப்பூர் நகரங்களுக்கு இடையில் அமைந்துள்ள இசர்தா நகரத்தில் மோர் முகுத் வளர்ந்தார். இவரது குடும்பம் ஜெய்ப்பூர் மற்றும் கோட்டாவின் ஆளும் அரச இல்லத்துடன் தொடர்பிலிருந்தது (அங்கு இவரது தந்தையின் சகோதரி திருமணம் செய்து கொண்டார்).
**க. கார்த்திகேயன்** (பிறப்பு சூன் 13, 1954) மலேசிய மூத்த எழுத்தாளரும், தமிழ் நாடகக் கலைஞர்களுள் ஒருவரும் பத்திரிகையாளருமாவார். எழுத்துறையில் இவர் கரு.கார்த்திக், ஊசிமிளகாய், காவன்னா ஆகிய புனைப் பெயர்களில் அறிமுகமாகியுள்ளார்.

எழுத்துத் துறை ஈடுபாடு
----------------------

1981 முதல் எழுதிவரும் இவர் மலேசியத் தமிழ்க் கலையுலகம் தொடர்பாக பல கட்டுரைகளையும், தொடர் கட்டுரைகளையும் எழுதியுள்ளார். மலேசியாவில் தேசிய பத்திரிகைகளிலும், இதழ்களிலும் இவரின் ஆக்கங்கள் வெளிவந்துகொண்டிருக்கின்றன. மேலும், சில இதழ்களில் சினிமா பற்றிய கேள்வி-பதில் பகுதியைப் பொறுப்பேற்று நடத்தியுள்ளார்.

இதழியல்
-------

"தினமுரசு" பத்திரிகையின் ஞாயிறு பதிப்பு ஆசிரியராகவும் சிறிது காலம் இவர் பணியாற்றியுள்ளார்.

நடிப்புத்துறை
-------------

நடிப்புத்துறையில் இயல்பாகவே ஆர்வம் கொண்டுள்ள இவர் பல வானொலி நாடகங்களிலும், தொலைக்காட்சி நாடகங்களிலும் நடித்துள்ளார். திரைப்படத்துறையில் துணை இயக்குநராகவும், திரைக்கதை வசனம் எழுதுபவராகவும் பணி புரிந்துள்ளார்.

கண்ணதாசன் நினைவு நாள்
---------------------

கவிஞர் கண்ணதாசனின் தீவிர அபிமானியான இவர் கடந்த பல ஆண்டுகளாக கண்ணதாசனின் நினைவு நாளை மலேசியாவின் தலை நகர் கோலாலம்பூரில் மிகச் சிறப்பான விழாவாக ஏற்பாடு செய்து நடத்தி வருகின்றார்.

நூல்கள்
-------

இவரால் இதுவரை ஒரு கட்டுரை நூல் எழுதி வெளியிடப்பட்டுள்ளது. 

* "என் பார்வையில் பாடலாசிரியர்கள்"

உசாத்துணை
---------

* மலேசியத் தமிழ் எழுத்துலகம் தளத்தில் க. கார்த்திகேயன் பக்கம் பரணிடப்பட்டது 2016-03-04 at the வந்தவழி இயந்திரம்
| போசளப் பேரரசர்கள் (1026–1343) |
| --- |
| 

|  |  |
| --- | --- |
| இரண்டாம் நிருபகாமா | (1026–1047) 
 |
| ஒய்சாள வினையாதித்யா | (1047–1098)
 |
| இரியங்கா | (1098–1102)
 |
| முதலாம் வீர வல்லாளன் | (1102–1108)
 |
| விட்டுணுவர்தனன் | (1108–1152)
 |
| முதலாம் வீர நரசிம்மன் | (1152–1173) 
 |
| இரண்டாம் வீர வல்லாளன் | (1173–1220)
 |
| இரண்டாம் வீர நரசிம்மன் | (1220–1235) 
 |
| வீர சோமேசுவரன் | (1235–1254)
 |
| மூன்றாம் நரசிம்மன் | (1254–1291)
 |
| வீர இராமநாதன்  | (1254–1295)
 |
| மூன்றாம் வீர வல்லாளன் | (1292–1343) 
 |
| முதலாம் ஹரிஹரர்(***விஜயநகரப் பேரரசு***) | (1336–1356)
 |

 |
| * பா
* உ
* தொ
 |

**இரண்டாம் நிருபகாமா** (Nripa Kama II 1026-1047 ) என்பவன் கர்நாடகத்தின் மலைநாட்டுப் பகுதியிலிருந்து வந்த ஒரு துவக்கக்கால போசாள மன்னனாவான். தெற்கு கர்நாடகப் பகுதிகளில் ஆதிக்கம் செலுத்திய சோழர்களுக்கு எதிராகப் போர்புரிந்தாலும், இன்றைய கர்நாடக தெற்குப் பகுதிகளிலிருந்து சோழர்களை முறியடிக்க முடியவில்லை. இருந்தும் இவன் வெற்றிகரமாகச் சில பகுதிகளில் ஆட்சி செலுத்தினான்.

குறிப்புகள்
-----------

Dr. Suryanath U. Kamat, A Concise history of Karnataka from pre-historic times to the present, Jupiter books, MCC, Bangalore, 2001 (Reprinted 2002) OCLC: 7796041
**மைக்கேல் எட்வர்டு பாலின்** (Michael Edward Palin) மே 5 ஆம் தியதி 1943 ஆம் ஆண்டு பிறந்தவர். இவர் ஒரு நகைச்சுவை நடிகர், எழுத்தாளர், தொலைக்காட்சி நிகழ்ச்சியாளர் மற்றும் பயணக்கட்டுரையாளர்.

வாழ்க்கை
--------

இவரது பெற்றோருக்கு பிறந்த ஒரே மகன் (குடும்பத்தின் இரண்டாவது குழந்தை). இவரது தந்தை ஒரு பொறியாளர். இவரது சகோதரி ஏஜ்ஜலா 1987 ஆண்டு தற்கொலை செய்து கொண்டார்.
மைக்கேல் பாலின் தனது 5 வது வயதிலேயே பள்ளி நாடகங்களில் நடிக்கத் தொடங்கிவிட்டார். 1962 -ல் தற்கால வரலாறு எனும் பாடத்தில் பல்கலைக் கழகத்தில் பட்டம் பெற்றார். பட்டம் பெற்று முடித்ததும் தொலைக்காட்சி நகைச்சுவை நிகழ்ச்சிகளில் தோன்றினார். 1959 -ல் கெலன் கிப்சனை சந்தித்து பின்னர் 1966-ல் மணந்தார். இவர்களுக்கு 3 குழந்தைகள்.

பயண ஆவணப்படங்கள்
----------------

இவரது முதல் பயண ஆவணப்படம் *கிரேட் ரயில்வே ஜர்னீஸ் ஆப் த வேர்ல்டு*  பிபிசி தொலைக்காட்சிக்காக எடுத்தார். இவரது பிற பயண ஆவணப்படங்களின் விவரம் கீழே:

* மைக்கேல் பாலின்: உலகைச்சுற்றி 80 நாட்கள் (Michael Palin: Around the World in 80 Days) .
* துருவத்திலிருந்து துருவத்திற்கு (Pole to Pole )1991-1992.
* மைக்கேல் பாலினுடன் முழு வட்டம் (Full Circle with Michael Palin 1996-1997)
* மைக்கேல் பாலினின் ஹெமிங்வே சாகசம்(Michael Palin's Hemingway Adventure) 1999
* மைக்கேல் பாலினுடன் சகாரா (Sahara with Michael Palin) 2001-2002.
* மைக்கேல் பாலினுடன் ஹிமாலயா (Himalaya with Michael Palin) 2003-2004
* மைக்கேல் பாலின் புதிய ஐரோப்பா (Michael Palin's New Europe) 2006-2007
* மைக்கேல் பாலினுடன் பிரேஸிலில் (Brazil with Michael Palin ) Palin 2012

சமூகச் செயல்கள்
---------------

2010 ஜூலையில் இந்தியாவின் ஒரிசாவிலுள்ள பழங்குடி இன மக்களுக்காக குரல் கொடுத்தார்.
2011 ஜனவரி இரண்டாம் நாள் இலண்டனில் 'சிறந்த போக்குவரத்து நியாயமான கட்டணத்தில்' என்ற கையெழுத்து இயக்கத்தில் முதன் முதலில் கையெழுத்திட்டார்.

மேற்கோள்கள்
-----------

1. ↑  Michael Palin sends message to support Dongria Kondh, Survival International
**இளந்திரையன்** சங்ககாலப் புலவர்களில் ஒருவன். இந்தப் புலவர் அரசன் என்பதால் திரையனார் என்று கூறப்படாமல் திரையன் என்று குறிப்பிடப்பட்டுள்ளார். இவர் பாடியனவாகச் சங்கநூல் தொகுப்பில் நான்கு பாடல்கள் உள்ளன. அவை நற்றிணை 94, 99, 106 மற்றும் புறநானூறு 185 எண் கொண்ட பாடல்கள்.

புலவர் அரசன்
------------

பத்துப்பாட்டில் ஒன்றான பெரும்பாணாற்றுப்படை நூலில் புலவர் கடியலூர் உருத்திரங் கண்ணனார் என்பவரால் சிறப்பித்துப் பாடப்பட்ட அரசன் தொண்டைமான் இளந்திரையன். இவனே இந்தப் புலவனும் ஆவான் எனக் கொள்வது பொருத்தமான முடிபு. இந்த முடிபுக்கு இவனது புறநானூற்றுப் பாடல் அரண் சேர்க்கும்.

நற்றிணை 94 தரும் செய்தி
-----------------------

இது நெய்தல் திணைப் பாடல். தலைமகன் தலைமகளின் வீட்டுக்கு வெளிப்புறத்தில் காத்திருக்கிறான். தலைமகள் அவன் கேட்குமாறு தோழிக்குச் சொல்வது போலச் சொல்கிறாள்.

காமநோய் அலையில் மிதந்து அலைக்கழிக்கப் படும்போது தன் காமத்தை வாயால் சொல்லுதல் ஆண்மகனுக்குப் பொருந்தும். யானே பெண்மையால் தடுக்கப்பட்டுள்ளேன். என் காமத்தைத் தாங்கிக்கொண்டிருக்கிறேன்.தோழி! அவன் என்ன மகனோ, அவனுக்கு உள்ள ஆர்வத்தை வெளிப்படுத்துகிறான் என் நெஞ்சு வருந்துதல் அவனுக்குத் தெரியவில்லை.

### உவமை

சேர்ப்பு நிலத்தில் பூத்திருக்கும் புன்னைப் பூ நகை செய்யும் கம்மியன் முத்தைக் கழுவாமல் வீட்டில் வைத்திருக்கும் மதுத்தைப்போல அரும்பு விடும்.

நற்றிணை 99 தரும் செய்தி
-----------------------

இது முல்லத்திணைப் பாடல். திரும்புவேன் என்று அவன் சொல்லிச் சென்ற பருவம் கண்டு இதுதானா அந்தப் பருவம் என்று அவள் தோழியை வினவுகிறாள். தோழி இது அந்தப் பருவம் அன்று என்று நயமாகக் கூறித் தேற்றும் பாடல் இது.

தோழி சொல்கிறாள், இந்த மழைமேகத்துக்கு மதி இல்லை. கடலில் கண்ணீரை முகந்து சென்று சூலுற்றது. அதனை அதனால் தாங்கிக்கொள்ள முடியாமல் தள்ளிவிட்டது. அதனைப் பார்த்த பிடவம், கொன்றை, கோடல் ஆகிய பூக்களும் மடத்தனமாய்ப் பலவாகப் பூத்திருக்கின்றன. இதனை நம்பாதே.

### நற்றிணை 106 தரும் செய்தி

இது நெய்தல் திணைப் பாடல். அவன் பொருள் தேடிவரத் தேரில் செல்கிறான். வழியில் பழைய நினைவு ஒன்று பள்ளிச்சிடுகிறது.அதனைத் தன் தேர்ப்பாகனிடம் சொல்கிறான். அதில் அவளது மென்மை புலப்படுகிறது.

நாங்கள் கடல் திடையில் ஓடி விளையாடிக்கொண்டிருந்தோம். எங்களைக் கண்டு நண்டு தன் வலைக்குள் ஓடியது. அதன் துன்பத்தை அவளால் தாங்கிக்கொள்ள முடியவில்லை. ஏன் நண்டு ஓடுகிறது என்று என்னைக் கேட்டாள். நான் சொன்னேன், நாம் சேர்ந்து விளையாடுவதைப் பார்த்து அதுவும் தன் துணையோடு விளையாடச் சென்றுவிட்டது என்றேன். உடனை அவள் ஒன்றும் பேசாமல் ஓடிப்போய் அருகில் பூத்திருந்த ஞாழல் மலர்ப் பூக்களைப் பறித்து அதன்மீது போட்டாள். அன்று நண்டின் துன்பத்தைப் பொறுக்காத அவள் இன்று என் பிரிவைப் பொறுத்திருக்க முடியுமா?

புறநானூறு 185 தரும் செய்தி
--------------------------

இது பொருண்மொழிக் காஞ்சித் துறை சேர்ந்த பாடல். உலகியல் உண்மையைக் கூறுவது பொருண்மொழிக்காஞ்சி. 

### இதில் கூறப்படும் உலகியல்

உலகைக் காப்பாற்றும் தேரை அரசன் ஓட்டுகிறான். அவன் மாண்பு உடையவனாக இருந்தால் அவன் நாடு துன்பம் இல்லாமல் வாழும். உலகைக் காப்பாற்றும் தேரைச் சரியாக ஓட்டத் தெரியாதவன் ஓட்டினால் அவன் நாடு பகைவர் மிதிக்கும் சேறாகித் துன்புறும்.
**வெட்கம்** (Shyness or diffidence) அல்லது வெட்கப்படுதல் என்பது ஒருவர் சாதாரணமாக இருக்க இயலாத சூழ்நிலையில் எவ்வாறு நடப்பார் என்ற உணர்வாகும். தனக்கு அறிமுகமில்லாத மனிதர்கள் நெருங்கும் போதோ, அல்லது தனக்கு சங்கோஜமளிக்கும் நிகழ்வுகளில் பங்கேற்கும் போதோ அசௌகரியமாக உணர்தலே வெட்கமாகும்.

வித்துக்கள்
-----------

ஒருவர் தன் மரபணுவின் தாக்கத்தாலோ அல்லது தனது இளமைகாலத்தில் கண்ட மற்றும் உட்படுத்தப்பட்ட நிகழ்வுகளினாலோ எந்த அளவிற்கு வெட்கப்படுவார் என்பது நிர்ணயமாகும். இது ஒரு மனநிலையாகவோ அல்லது வளரும் போது உண்டாகும் மாற்றங்களாகவோ பிள்ளைகளிடம் காண இயலும். பொதுவாகத் தான் செய்யும் செயலுக்கு எதிர்மறையான விமர்சனங்கள் வந்து விடுமோ, அல்லது தன் சமூகம் தன்னை ஏற்றுக்கொள்ளாதோ என்ற எண்ணம் தோன்றிவிட்டால் அச்செயல்களையும் அவ்வாறான சூழல்களையும் மனம் தவிர்க்கும் என்பது இயல்பே.

இருபாலருக்கும் பொருந்தும்
-------------------------

சமுதாய கட்டுப்பாடுகள் காரணமாகவும் வெட்கம் என்பது தோன்றும். எ-டு: பெண்மைக்கான இலக்கணத்தில் வெட்கம் என்பது இயல்பென உரைத்துள்ளனர். இது போல் போரில் புறமுதுகிட்டு ஓடிய ஆண்மகன் வெட்கித்தலை கவிழ வேண்டும் என்று புறப்பொருள் இலக்கணம் உரைக்கும்.

கலாச்சார கோட்பாடுகள்
--------------------

ஒருவர் குழந்தையாக வாழும் சூழல் எவ்வாறான வெட்கம் பட வேண்டும் என்பதனை நிர்ணயிக்கிறது. உதாரணமாக அமைதியாக இருக்கும் அல்லது வெட்கப்படும் ஒருவர் சீனாவில் பாராட்டுக்குள்ளாகும் அதே வேளையில் அமெரிக்காவில் பயந்தாங்கொள்ளியாக விமர்சிக்கப்படுவார்.

உசாத்துணை
---------

1. ↑  Royal College of Psychiatrists.(2012). Shyness and social phobia. Retrieved from
2. ↑  Retrieved from Social Anxiety to Social Phobia: Multiple Perspectives, Stefan G. Hoffman (2001)

| * பா
* உ
* தொ
உணர்ச்சி |
| --- |
| கோட்பாடுகள் | 
* அறிதிறன்
* உணர்திறன்
* உணர்வுசார் நுண்ணறிவு
* உணர்வு நிலை
* உள்ளுணர்தல்
* தன்மையங்கள்
* தன்விழிப்புணர்வு
* விழிப்புணர்வு

 |  |
| ஆழமான உணர்வுகள் | 
* சினம்
* வெறுப்பு
* ஆனந்தம்
* இன்பம்
* மகிழ்ச்சி
* கவலை
* ஆச்சரியம்

 |
| பொதுவான உணர்வுகள் | 
* அன்பு
* பாசம்
* கோபம்
* துக்கம்
* ஆசை
* பொறாமை
* விரக்தி
* அமைதி
* பயம்
* எதிர்பார்ப்பு
* ஏமாற்றம்
* இரக்கம்
* வெட்கம்
* பரிவு
* காதல்
* காமம்
* எரிச்சல்
* சலிப்பு
* குற்றுணர்வு
* மனவுளைச்சல்
* ஈர்ப்பு
* பெருமை
* உணர்வின்மை
* நம்பிக்கை
* மனக்கலக்கம்
* தவிப்பு
* பற்று
* நம்பிக்கையின்மை
* சோம்பல்
* அதிர்ச்சி
* மன நிறைவு
* திருப்தி
* தனிமை
* அவா
* வலி
* அலட்சியம்
* திகில்
* பீதி

 |
**திருநின்றவூர் தொடருந்து நிலையம்** (Thiruninravur Railway Station) என்பது சென்னை மத்திய தொடருந்து நிலையம் - அரக்கோணம் தொடருந்து நிலையம் இவற்றுக்கிடையே உள்ள பகுதியில் உள்ள சென்னை புறநகர் இருப்பு வழியிலுள்ள தொடருந்து நிலையம் ஆகும். இந்தத் தொடருந்து நிலையமானது, திருநின்றவூரின் அருகாமைப்பகுதி மக்களுக்கு சேவையாற்றுகிறது. இந்த தொடருந்து நிலையமானது சென்னை மத்திய தொடருந்து நிலையத்திலிருந்து மேற்கு திசையில் 29 கிலோமீட்டர் தொலைவில் அமைந்துள்ளது. இதன் அமைவிடமானது கடல் மட்டத்திலிருந்து 37 மீட்டர் உயரத்தில் அமைந்துள்ளது.

வரலாறு
------

1979 ஆம் ஆண்டு நவம்பர் 29 அன்று மின்மயமாக்கப்பட்டது. இந்தப் பணி சென்னை மத்திய தொடருந்து நிலையம் மற்றும் திருவள்ளூர் பகுதிகளுக்கான வழித்தடங்கள் மின்மயமாக்கப்பட்டபோது நிகழ்ந்தது. 
இந்நிலையத்தில் பயணிகளுக்கான நடைப்பாலமானது பெப்ரவரி 2016 ஆம் ஆண்டில் நிறுவப்பட்டது.2019 ஆம் ஆண்டில் பயணிகள் முன்பதிவிற்கான புதிய சேவை முகப்பொன்று இந்நிலைய வளாகத்தில் தொடங்கப்பட்டுள்ளது.

தளவமைப்பு
---------

இத்தொடருந்து நிலையம் மூன்று நடைமேடைகளைக் கொண்டுள்ளது. முதல் நடைமேடையானது நீண்ட தூர தொடருநு்துகள் மற்றும் சரக்குந்துகளுக்கானது. இரண்டாவது மற்றும் மூன்றாவது நடைமேடைகள் புறநகர் போக்கவரத்திற்கான தொடருந்துகளுக்கானது.

மேற்கோள்கள்
-----------

1. 1 2  "IR Electrification Chronology up to 31.03.2004". *History of Electrification*. IRFCA.org. 17 Nov 2012 அன்று பார்க்கப்பட்டது.
2. ↑  "Subway at Nemilichery railway station near Chennai to be completed by March". *The Times of India* (Chennai: The Times Group).. பார்த்த நாள்: 20 Feb 2016.
**மைக்கேல் ஸ்கிரிவென்** 1928 ல் இங்கிலாந்தில் பிறந்த ஆஸ்திரேலியா நாட்டைச் சேர்ந்தவர். இவர் பல்துறை நிபுணராகவும் கல்வியியல் நிபுணராகவும் விளங்கினார். இவருடைய மிகச் சிறந்த பங்களிப்பு மதிப்பீட்டின் கோட்பாடு மற்றும் நடைமுறைகள் ஆகும்.

அறிவார்ந்த பங்களிப்புத் துறைகள்
-------------------------------

* தத்துவம்
* உளவியல்
* ஆய்வு சிந்தனை
* கணிதம்
* மதிப்பீடு

நிரல் மதிப்பீட்டிற்கான பட்டியலுக்கான பங்களிப்பு
-----------------------------------------------

மைக்கேல் ஸ்கிரிவென் நிரல் மதிப்பீட்டிற்கான பட்டியலைக் கண்டுபிடித்தார்.அதை வைத்து இன்று தர ஆய்வுகளிலும் தரவு கள 
ஆய்வுகளிலும் பயன்படுத்தப்படுகிறது.

தமிழ்நாட்டில் முழுமையான மற்றும் தொடர்ச்சியான மதிப்பீடு
------------------------------------------------------

தமிழ்நாட்டில் அரசாணை 143 நாள்:19.09.2011 ன் படி 2012-13 ஆம் கல்வியாண்டில் முப்பருவ முறையில் முழுமையான மற்றும் தொடர்ச்சியான மதிப்பீடு ஒன்றாம் வகுப்பு முதல் எட்டாம் வகுப்பு வரை செயல்படுத்தப்படும். 2013-14 ஆம் கல்வியாண்டில் ஒன்பதாம் வகுப்பில் செயல்படுத்தப்படும். 2015ஆம் ஆண்டு பத்தாம் வகுப்பில் செயல்படுத்தப்படும் என்று அறிவிப்பை வெளியிட்டது. அதன்படி ஒன்று முதல் ஒன்பதாம் வகுப்பு வரை முப்பருவமுறையில் இந்த கற்பித்தல் மதிப்பீட்டு முறை செயல்படுத்தப்பட்டு வருகிறது. இந்த முறையில் வளரறி மதிப்பீடு மற்றும் தொகுத்தறி மதிப்பீட்டு முறைகள் உள்ளன. இந்த மதிப்பீட்டு முறைகளை உலகுக்கு வெளிக் கொண்டு வந்தவர் மைக்கேல் ஸ்கிரிவென் ஆவார்.

இடைநிலை ஆய்வு
-------------

மைக்கேல் ஸ்கிரிவென் இடைநிலை ஆய்வில் குறிப்பிடத்தக்க வெளியீடுகளைச் செய்துள்ளார். இடைநிலை ஆய்வில் மதிப்பீட்டில் முனைவர் பட்டம் பெற்றுள்ளார். கணினி ஆய்வுகள், தொழில்நுட்பம் மற்றும் மதிப்பீடு போன்ற பல்வேறு துறைகளில் 400 க்கும் மேற்பட்ட வெளியீடுகளை முடித்துள்ளார்.

### மேற்கோள்கள்

1. ↑  E. Jane Davidson (2005). *Evaluation Methodology Basics*. Sage. பக். xiii.. "...the pioneering work of Scriven on the conceptualization of evaluation's unique logic and methodology has provided a solid theoretical foundation for what I have attempted here..."
**இரண்டாம் பிரவரசேனன்** ( *Pravarasena* II ) ( ஆட்சிக்காலம் சுமார் 400 – 415 பொ.ச.  ) வாகாடக வம்சத்தின் வத்சகுல்ம கிளையின் ஆட்சியாளர் ஆவார். இவர் விந்தியசேனனின் மகனும் வாரிசும் ஆவார்.

இவர் ஒப்பீட்டளவில் குறுகிய மற்றும் சீரற்ற ஆட்சியைக் கொண்டிருந்ததாகத் தெரிகிறது. இவர் சீக்கிரமே இறந்த காரணத்தல் இவரது எட்டு வயதுடைய மகன் ஆட்சிக்கு வந்தான். இந்த இளம் வாரிசு பற்றிய பெயர் தெரியவில்லை. ஏனெனில் இவரது பெயர் வாகாடக வம்சத்தின் பரம்பரையை வழங்கிய அஜந்தா கல்வெட்டின் பாதுகாக்கப்பட்ட பகுதியில் இல்லை. இருப்பினும், இரண்டாம் சர்வசேனன் இரண்டாம் பிரவரசேனனின் மகனும் வாரிசுமென இப்போது அறியப்படுகிறது. 

'தர்ம-மகாராஜா' என்ற பட்டத்தைப் பயன்படுத்திய இவரது புகழ்பெற்ற மூதாதையர்களைப் போலல்லாமல், இரண்டாம் பிரவரசேனன் 'மகாராஜா' என்ற பட்டத்தைப் பயன்படுத்தினார். இதை இரண்டாம் சர்வசேனனும் தொடர்ந்தார்.

சான்றுகள்
---------

1. ↑   *The Vakataka-Gupta Age*.
2. ↑  D.C. Sircar (1997). Majumdar, R.C.. ed. *The Classical Age* (Fifth ). Bharatiya Vidya Bhavan. பக். 186.
3. ↑  Shastri (1997). *Vakatakas: Sources and History*. Aryan Books International. பக். 229.
4. ↑  Bakker, Hans (1997). *The Vakatakas: An Essay in Hindu Iconology*. Groningen: Egbert Forsten. பக். 33-34. பன்னாட்டுத் தரப்புத்தக எண்:9069801000.
பேரா **மைக்கேல் வில்லியம் ஓவந்தேன்** *(Michael William Ovenden)* (1926 – 1987) ஒரு பிரித்தானிய வானியலாளரும் அரசு வானியல் கழக ஆய்வுறுப்பினரும் எடின்பர்கு அரசு கழக ஆய்வுறுப்பினரும் கிளாசுக்கோ வானியல் கழகத்தின் தலைவரும் பிரித்தனியக் கொலம்பியா பல்கலைக்கழக வானியல் பேராசிரியரும் ஆவார்.

வாழ்க்கை
--------

இவர் இலண்டனுக்கு வடக்கில் உள்ள முசுவெல் கில்லில் 1926, மே, 21 இல் பிறந்தார். இவர் தன் இளவல் பட்டத்தை இலண்டன் அரசி மேரி கல்லூரியில் 1947 இல் பெற்றார். இவர் கேம்பிரிட்ஜ் பல்கலைக்கழகத்தில் சேர்ந்து தன் முதுகலைப் பட்டத்தைப் பெற்றார்.

இவர் 1953 இல் கிளாசுக்கோ பல்கலைக்கழகத்தில் விரிவுரையாளராகச் சேர்ந்து வானியலில் விரிவுரையாற்றி வந்தார். இவர் 1964 இல் அங்கே முதுநிலை விரிவுரையாளரானார்.

இவர் 1964 இல் எடின்பர்கு அரசு வானியல் கழக ஆய்வுறுப்பினர் ஆனார். இவரது பரிந்துரையாளர்கள் பீட்டர் ஆலன் சுவீட், எர்மன் பிரக், உகு எர்னெசுட்டு பட்லர், பீட்டர் பெல்ஜெட் ஆகியோர் ஆவர்.

இவர் 1966 இல் பிரித்தானியக் கொலம்பியா பல்கலைக்கழகத்தில் பேராசிரியராகச் சேர கனடாவுக்குப் புலம்பெயர்ந்தார்.

இவர் 1985 இல் உடல்நலிவால்ஓய்வு பெற்று, கனடா, வாங்கூவரில் 1987 மார்ச்சு 15 இல் மாரடைப்பால் இறந்தார்.

வெளியீடுகள்
-----------

* *அண்மை அறிவியல் வளர்ச்சிகள்* (1952)
* *சூரிய ஈர்ப்புப் புலத்தால் ஓளி விலகுதல்* (1952)
* *விண்மீன்களை நோக்குதல்* (1957)
* *செயற்கைக் கோள்கள்* (1960)
* *புடவியில் உயிரினம்* (1962)
* *துணைக்கோள் கவர்கைச் சிக்கல் குறித்து* (1975) ஜான் பைலுடன் இணைந்து

மேற்கோள்கள்
-----------

1. ↑  Roy, A. E. (1988). "Obituary - Ovenden, Michael". *Quarterly Journal of the Royal Astronomical Society* **29**: 90. Bibcode: 1988QJRAS..29...90R.
2. ↑   *Biographical Index of Former Fellows of the Royal Society of Edinburgh 1783–2002*. The Royal Society of Edinburgh. July 2006. பன்னாட்டுத் தரப்புத்தக எண்:0-902-198-84-X. Archived from the original on 2016-03-04.. பார்த்த நாள்: 2017-11-17.
| மேலைக் கங்க மன்னர்கள் (350–999) |
| --- |
| 

|  |  |
| --- | --- |
| கொங்கணிவர்மன் | (350–370) 
 |
| மாதவ மகாதிராயன் | (370–390)
 |
| அரிவர்மன் | (390–410)
 |
| விட்டுணுகோபன் | (410–430)
 |
| மாதவா III தந்தங்களா | (430–469)
 |
| அவிந்தன் | (469–529) 
 |
| துர்விந்தன் | (529–579)
 |
| முஷ்கரன் | (579–604) 
 |
| பொலவிரா | (604–629)
 |
| சிறீவிக்ரமன் | (629–654)
 |
| பூவிக்ரமன் | (654–679) 
 |
| முதலாம் சிவமாறன் | (679–726) 
 |
| சிறீபுருசன் | (726–788) 
 |
| இரண்டாம் சிவமாறன் | (788–816) 
 |
| முதலாம் இராசமல்லன் | (816–843) 
 |
| முதலாம் பிருதிவிபதி | (மறைவு 880)
 |
| இரிகங்க நீதிமார்கன்  | (843–870)
 |
| இராசமல்லன் II  | (870–907) 
 |
| இரண்டாம் நீதிமார்கன் | (907–921) 
 |
| நரசிம்மன்  | (921–933) 
 |
| இராசமல்லன் III  | (933–938) 
 |
| இரண்டாம் பிருதிவிபதி | (மறைவு 940)
 |
| இரண்டாம் பூதுகன் | (938–961) 
 |
| மருளகங்க நீதிமார்கன் | (961–963) 
 |
| மாறசிம்மன் II சத்யவாக்கியன் | (963–975) 
 |
| இராசமல்லன் IV சத்யவாக்கியன் | (975–986) 
 |
| இராசமல்லன் V (ரக்கசகங்கன்)  | (986–999) 
 |
| நீதிமார்க பெருமானடி  | (999) 
 |
| முதலாம் இராஜராஜ சோழன்(***சோழர்***) | (985–1014)
 |

 |
| * பா
* உ
* தொ
 |

**இரண்டாம் சத்தியவாக்கிய கொங்கணிபன்மர் பெருமானடி பூதுகன்** (938-961 ) என்பவன் மேற்கு கங்க மரபைச்சேர்ந்த மன்னன் ஆவான். இவனுக்கு முன்னிருந்த மன்னனான மூன்றாம் இராசமல்லன் இவனது அண்ணன் ஆவான். இவனைத் தூக்கி எறிந்துவிட்டு ஆட்சியைக் இரண்டாம் பூதுகன் கைப்பற்றினான்.

இராஷ்டிரகூடர்கள்
----------------

இரண்டாம் பூதுகன் தன் அண்ணனிடமிருந்து சிம்மாசனத்தைக் கைப்பற்ற இராஷ்டிரகூடர் மன்னனான மூன்றாம் **அமோகவர்சன்** உதவியைநாடி அவன் உதவியுடன் ஆட்சியைக் கைப்பற்றினான். இதனால் இராஷ்டிரகூடர்களுடன் நல் உறவு உண்டானது. 

மேலும் இரண்டாம் பூதுகன் தனது மகள் ரேவகண்ணிமதியை மூன்றாம் அமோகவர்சனுக்கு திருமணம் செய்வித்து உறவைப் பலமாக்கிக்கொண்டான்.

தக்கோலப் போர்
-------------

கி.பி.949-இல் நடந்த தக்கோலப் போரில் இராஷ்டிரக்கூடர்களுக்கும் சோழர்களுக்கும் நடந்த போரில் இராஷ்டிரகூடர்களுக்கு ஆதரவாக இரண்டாம் பூதுகனும் தன்படைகளுடன் போருக்குச் சென்று நஞ்சு தோய்ந்த அம்பினால் சோழ இளவரசன் இராஜதித்யனைக் கொன்றான். இதனால் சோழர் படை தோல்வியுற்றது.

உசாத்துணை
---------

Dr. Suryanath U. Kamat, Concise history of Karnataka, 2001, MCC, Bangalore (Reprint 2002)
**வெடிப்பதிர்வு கடத்தி** (Detonating cord, detonation cord, detacord, det. cord, detcord, primer cord அல்லது sun cord) என்பது உயர் ஆற்றல் வெடிமருந்துத் தொகுதிகளுக்கிடையில் அதிர்வைக் கடத்தப் பயன்படுத்தப்படும் நெகிழ் திறனுள்ள மெல்லிய குழாய் வடிவக் கடத்தி ஆகும்.

பல வெடிமருந்துத் தொகுதிகளை ஒரே வெடித்தல் தொடக்கத்தைக் கொண்டு வெடிக்க வைப்பதற்கு இது பயன்படுத்தப்படுகிறது. ஓரிடத்தில் கெற்பு மூலம் வெடித்தலைத் தொடங்கி ஏனைய தொகுதிகளுக்கு வெடிப்பதிர்வைக் கடத்துவதன் மூலம் அனைத்துத் தொகுதிகளையும் கெற்பின்றியே வெடிக்க வைக்கலாம்.

செயற்பாடு
---------

வெடிப்பதிர்வு கடத்தியின் உறைக்குள் மையத்தில் உயர்சக்தி வெடிமருந்து தூள்வடிவில் அடைக்கப்பட்டிருக்கும். கடத்தி நெகழ்தன்மையுடையதாய் இருக்க வேண்டுமென்பதால் இவ்வாறு அமைக்கப்பட்டுள்ளது. பொதுவாக PETN எனும் உயராற்றல் வெடிமருந்தே வெடிப்பதிர்வு கடத்திகளிற் பயன்படுத்தப்படுகிறது. வெடிப்பதிர்வு கடத்தியின் ஓரிடத்தில் கிடைக்கும் வெடிப்பதிர்வினால் கடத்தியினுள் உள்ள உயராற்றல் வெடிமருந்து வெடிக்கிறது. இந்த அதிர்வு அக்கடத்தியுடன் தொடுகையுற்றுள்ள வெடிமருந்துத் தொகுதிகளுக்கும் கிடைக்கிறது. அவ்வெடிப்பதிர்வு அத்தொகுதிகளை வெடிக்கச் செய்கிறது.

பயன்பாடு
--------

ஒன்றுக்கு மேற்பட்ட வெடிமருந்துத் தொகுதிகளை ஒரேயடியாக வெடிக்கச் செய்ய வேண்டிய சந்தர்ப்பங்களில் இக்கடத்தி பயன்படுத்தப்படுகிறது.

இதைவிட ஊக்கி வெடிமருந்தாகவும் வெடிப்பதிர்வு கடத்தி பயன்படுத்தப்படுகிறது. அதாவது உணர்திறன் குறைந்த உயர்சக்தி வெடிமருந்துகளின் (எ.கா: TNT) தாக்கத்தை அதிகரிப்பதற்கு உணர்திறன் கூடிய வெடிமருந்துகள் ஊக்கியாகப் பயன்படுத்தப்படுவதுண்டு. அவ்வகையில், சுருட்டி முடிச்சாகக் கட்டப்பட்ட வெடிப்பதிர்வு கடத்தி ஊக்கியாகப் பயன்படத்தப்படும் சந்தர்ப்பங்களுமுண்டு.

திரிக்கும் கடத்திக்குமான வேறுபாடு
---------------------------------

திரி என்பது ஒரு முனையில் கிடைக்கும் நெருப்புப் பொறியை மறுமுனைவரைக் கடத்துவது. இதன் மையத்தில் இருக்கும் எரிமருந்து எரிந்து அத்தீப்பொறியைக் கடத்தும். ஆனால் வெடிப்பதிர்வு கடத்தி, தான் வெடித்து அதன்மூலம் வெடிப்பதிர்வைக் கடத்தும்.

வெளிப்பார்வைக்கு திரியும் வெடிப்பதிர்வுக் கடத்தியும் ஒன்றாகத் தோற்றமளிக்கும். நெகிழ்திறன், பருமன், வெளியுறையின் நிறங்கள் என்பவற்றைக் கொண்டு இரண்டையும் வேறுபடுத்த முடியாது. மாறாக இவற்றின் குறுக்குவெட்டுமுகப் பரப்பைப் பார்த்தே வேறுபடுத்த முடியும். திரியின் குறுக்குவெட்டுமுகப் பரப்பின் மையத்திலுள்ள மருந்து கரிய நிறத்தில் இருக்கும் அதேவேளை வெடிப்பதிர்வு கடத்தியின் மையத்திலுள்ள மருந்தின் நிறம் வெள்ளை நிறத்திலிருக்கும்.

வெளி இணைப்புகள்
---------------

* பொதுவகத்தில் வெடிப்பதிர்வு கடத்தி தொடர்பாக ஊடகக் கோப்புகள் உள்ளன.
***மைக்கேல்பட்டி ராஜா*** (*Michaelpatty Raja*) 2021ஆம் ஆண்டு வெளியான இந்திய தமிழ் மொழி நகைச்சுவை நாடகத் திரைப்படமாகும். பிரான்சிஸ். எஸ் இயக்கிய இப்படத்தை ஸ்பெல்பவுண்ட் பிலிம்ஸ் இன்க் நிறுவனம் தயாரித்திருந்தது. இந்த படத்தில் நிகேஷ் ராம் , பெர்லீன் பெசானியா ஆகியோர் முக்கிய கதாபாத்திரங்களில் நடித்திருந்தனர். ராஜேந்திரன், கோவை சரளா , தம்பி ராமையா ஆகியோர் துணை வேடங்களில் நடித்துள்ளனர். இந்த படம் 19 மார்ச் 2021 அன்று திரையரங்குகளில் வெளியிடப்பட்டது.

நடிப்பு
-------

* ராஜாவாக நிகேஷ் ராம்
* பெர்லீன் பெசானியா
* நாயுடுவாக இராசேந்திரன்
* மாஜிக் நிபுணராக தம்பி ராமையா
* ராஜாவின் தாயாக கோவை சரளா
* ராஜாவின் மைத்துனராக ரவி மரியா
* கௌசல்யா
* ராஜாவின் தந்தையாக ஆர். சுந்தர்ராஜன்

தயாரிப்பு
---------

இந்த படம் 2017ஆம் ஆண்டின் தொடக்கத்தில் *அரபு தாகூ* என்ற தலைப்பில் அறிவிக்கப்பட்டது. பிரான்சிஸ் அறிமுக இயக்குனராகவும், நிகேஷ் ராம் முன்னணி நடிகராகவும் அறிவிக்கப்பட்டனர். 2012இல் நடந்த உண்மையான நிகழ்வுகளால் படம் ஓரளவு ஈர்க்கப்பட்டது. *மைக்கேல்பட்டி ராஜா* என்ற தலைப்பு இறுதி செய்யப்படுவதற்கு முன்பு "மைக்கேல்பட்டி ராசாவும் துபாய் ரோஸாவும்" என பெயரிடப்பட்டது.

ஏப்ரல் 2017 இல், தயாரிப்பாளர்கள் துருக்கிய நடிகை பெர்காசர் கோரல் படத்தில் முக்கிய கதாபாத்திரத்தில் நடிப்பதாக அறிவித்தனர். ஆனால் இறுதியில் அவர் நடிக்கவில்லை. பின்னர் அவருக்கு பதிலாக இந்திய நடிகை பெர்லீன் பெசானியா ஒப்பந்தம் செய்யப்பட்டார். இந்தப் படம் பெரும்பாலும் துபாயில் படமாக்கப்பட்டது. துபாயை தளமாகக் கொண்ட பல அரபு, பாக்கித்தான் நடிகர்களும் இந்த படத்தில் நடித்துள்ளனர்.

வெளியீடும் வரவேற்பும்
---------------------

இந்த படம் 19 மார்ச் 2021 அன்று தமிழ்நாடு முழுவதும் திரையரங்குகளில் வெளியிடப்பட்டது.

மாலை மலர் செய்தித்தாளின் விமர்சகர் படத்திற்கு கலவையான விமர்சனத்தை அளித்தார். 'அர முரசு' செய்தி தளத்தின் விமர்சகர் முரளி படத்தைப் பற்றி "வேடிக்கை" என்று குறிப்பிட்டார்.

மேற்கோள்கள்
-----------

1. ↑  "Michaelpatty Raja | மைக்கேல்பட்டி ராஜா".
2. ↑  "மைக்கேல்பட்டி ராஜா - Dinakaran Cinema News". *cinema.dinakaran.com*.
3. ↑  "Michaelpatty Raja - Times of India". *The Times of India*.
4. ↑  "உண்மை சம்பவத்தை தழுவி". *Dinamani*.
5. ↑  Subramanian, Anupama (12 April 2017). "Turkish star Berguzar Korel forays into Kollywood town". *Deccan Chronicle*.
6. ↑  "Turkish actress forays into K'town". *The New Indian Express*.
7. ↑  "மைக்கேல்பட்டி ராஜா". *dinamalarnellai.com*. 2021-10-20 அன்று மூலம் பரணிடப்பட்டது. 2021-10-20 அன்று பார்க்கப்பட்டது.
8. ↑  "Arabian tales". 9 March 2021.
9. ↑  "சிறிய படங்களே இன்று ரிலீஸ் | Today small budget movies only released". *தினமலர் - சினிமா*. 19 March 2021.
10. ↑  "தொல்லை கொடுக்கும் பேய்... தப்பிக்க முயலும் நாயகன் - மைக்கேல்பட்டி ராஜா விமர்சனம்". *maalaimalar.com*. 21 March 2021.
11. ↑  "தொல்லை கொடுக்கும் பேய்; தப்பிக்க முயலும் நாயகன்; மைக்கேல்பட்டி ராஜா விமர்சனம்". 23 March 2021. 24 அக்டோபர் 2021 அன்று மூலம் பரணிடப்பட்டது. 7 பிப்ரவரி 2022 அன்று பார்க்கப்பட்டது.
சைக்கிளாந்திரா எக்ஸ்புளோடென்ஸ் செடி

### இதரப் பெயர்கள்

**வெடிக்கும் வெள்ளரிக்காய்** (Exploding cucumber)

'**அதிக வேகவெடிகனிச் செடி** (Most Explosive Plant)

### கனியின் அமைவு

இக்காய் முற்றிய பிறகு போர்வீரனைப்போல் செயல்டுபடுகிறது. இக்காய் படாரென வெடித்து உள்ளே உள்ள விதையை வேகமாக வீசியடிக்கிறது. இவ்விதைகள் தாய்க்கொடியிலிருந்து 26 அடி (8 மீட்டர்) தூரம் பீச்சி அடிக்கிறது. இதனுடைய விதை 

விதைமணிக்கு 100 கிலோமீட்டர் (100 முர்); வேகத்தில் பறந்து செல்கிறது.

கொடியின் அமைப்பு
----------------

இது ஒரு பற்றிப்படரும் கொடியாகும். இது 12 அடி உயரம் ஏறிப்படறக் கூடியது. இக்கொடி ஏறுவதற்கு பற்றுக்கம்பிகள் உள்ளது. இதன் இலைகள் முக்கோணவடிவில் உள்ளது. இலை 5 முதல் 8 செ.மீ நீளம் உள்ளது. இக்கொடியில் சிறிய மஞ்சள் நிறப்பூக்கள் மலர்கிறது. இவற்றில் வளரும் சிறிய காய்கள் 3 செ.மீ. நீளத்திற்க மட்டுமே உள்ளது. இவை வளைந்து தொப்பி போல் உள்ளது. ஒரு புறத்தில் சிறய முற்கள் போன்று உள்ளது.இக்காய் முற்றிய பிறகு ஒரு போர;வீரனைப்போல் செயல்படுகிறது. இக்காய் படாரென வெடித்து உள்ளே விதையை வேகமாக வீசியடிக்கிறது.

சைக்கிளாந்திரா எக்ஸ்புளோடென்ஸ் கொடி

காணப்படும் பகுதி
----------------

இது அமெரிக்காவில் வளர்கிறது. இச்சாதியில் 30 இனங்கள் உள்ளன.

மேற்கோள்
--------

1. ↑   *சிறிதும் - பெரியதும்*. அறிவியல் வெளியீடு. .
**மைக்கேல் டெல்** (*Michael Saul Dell*, பி. பெப்ரவரி 23, 1965) டெல் நிறுவனத்தின் (*Dell, Inc.)* நிறுவனர்.போர்ஃவ்ஸ் இதழின் கணிப்பின்படி 2006 இன் உலக பணக்காரர்கள் வரிசையில் 41வது இடத்தில் உள்ளார்.

இளமைக் காலம்
------------

டெக்சாசில் பிறந்தவரான டெல் ஒரு செல்வந்த யூத குடும்பத்தவர். அவர் தனது 7 வயதில் கால்குலேட்டர் வாங்கினார். தனது பதினைந்தாவது வயதில் தன்னால் முடியுமா என்பதைப் பார்ப்பதற்காகவே ஒரு புதிய அப்பிள் II கணினியை முழுவதுமாகக் கழற்றிப் பூட்டினார். இப்பொழுது தனது மனைவி சூசன் மற்றும் நான்கு பிள்ளைகளுடன் ஒஸ்ற்றினில் வசித்து வருகிறார்.

தொழில்
------

பல்கலைக் கழகத்தில் கற்றுக் கொண்டிருந்த காலத்தில் *பி.சி'ஸ் லிமிட்டெட்* (*PC's Limited*) என்ற நிறுவனத்தைத் தனது அறையில் ஆரம்பித்தார். தனது பத்தொன்பதாவது வயதில் கல்வியை நிறுத்தி முழு நேரமாக நிறுவனத்தில் உழைக்கத் தொடங்கினார். 1987 இல் நிறுவனத்தின் பெயரை *டெல் கம்ப்யூட்டர் கார்ப்பொரேசன்* (*Dell Computer Corporation*) என மாற்றினார். 2003 இல் பங்குதாரர்கள் *டெல்* (*Dell, Inc*) எனப் பெயரை மாற்ற வாக்களித்தனர். 2004 இல் பிரதம நிறைவேற்று அதிகாரி பதவியிலிருந்து விலகினார். ஆயினும் நிறுவனத் தலைவராகத் தொடர்கிறார்.

மேற்கோள்கள்
-----------

1. 1 2  "Forbes - Michael Dell". www.forbes.com. March 2013.. பார்த்த நாள்: August 5, 2013.
2. ↑  Dell, Michael; Catherine Fredman (1999). *Direct from Dell: Strategies that Revolutionized an Industry*. HarperBusiness. பக். 6–7. பன்னாட்டுத் தரப்புத்தக எண்:0-88730-914-3. .

மைக்கல் டெல்

வெளி இணைப்பு
------------

விக்கிமீடியா பொதுவகத்தில்,  
 ***Michael Dell***   
என்பதின் ஊடகங்கள் உள்ளன. 

* மைக்கேல்டெல் வலைத்தளம்
**கழார் கீரன் எயிற்றியார்** என அறியப்படும் இப்பெண்கவிஞர் கழார் என்னும் ஊரைச் சேர்ந்த கீரன் என்பவரின் துணைவியார் ஆவார். கழார் என்ற ஊர், மயிலாடுதுறைக்கு அருகில் உள்ளது. தலைவனைப் பிரிந்து கார்காலத்தில் வாடைக்காற்றினால் வாடி நள்ளிரவிலும் காத்திருக்கும் பெண்ணின் மனத்தினை நுட்பான கவிதை வரிகளாக்கியுள்ளார். இவர் பாடிய பாடல்கள் அகநானு்ற்றில் நான்கும் குறுந்தொகையில் இரண்டும் நற்றிணையில் இரண்டும் இடம் பெற்றுள்ளன.

மாசுஇல் மரத்த பலிஉண் காக்கை  

வளிபொரு நெடுஞ்சினை தளியொடு துாங்கி,  

வெல்போர்ச் சோழர் கழாஅர்க் கொள்ளும்  

நல்வகை மிகுபலிக் கொடையோடு உகுக்கும்......  

- நற்றிணை 281 : பாலை.

பலிச்சோறு உண்ணும் காக்கை, வெற்றியடையும் போரைச் செய்யும் சோழருடைய 'கழார்' என்னும் ஊரில் மாசற்ற மரத்திலுள்ள காற்று மோதும் நெடிய கிளையில் அமர்ந்து மழைத்துளியில் அசைந்து கொண்டிருக்கும். கொள்ளத்தகுந்த நல்ல வகையான மிகுந்த பலிக்கொடையோடு போடப்படும் அடங்காத சோற்றுத் திரள்களோடு அழகிய புது வருவாய் போன்ற இறைச்சியுடைய பெருஞ்சோற்றுத் திரள்களையும் நினைத்துக் கொண்டு உட்கார்ந்திருக்கும். மழை பொழிந்த மயக்கமான இருளையுடைய நடுநிசியிலும் காதலர் பக்கத்தில் இருக்கவும் நாம் கடுங்குளிரால் மிகப் பெரிதும் துன்புற்று உறங்காமல் இருந்ததையும் அறிந்தவர் இப்பொழுது அன்பிலாதவராக உள்ளார்.

மேற்கோள்கள்
-----------

* ந.முருகேசபாண்டியன், அற்றைத் திங்கள் அவ்வெண்ணிலவில், காலச்சுவடு பதிப்பகம், நாகர்கோவில், டிசம்பர் - 2008
மேசன்-டிக்சன் கோட்டை காட்டும் நிலப்படம்
**மேசன்- டிக்சன் கோடு**  (*Mason–Dixon line* அல்லது *Mason's and Dixon's line*) எனப்படுவது 1763க்கும் 1767க்கும் இடையே *சார்லசு மேசன்* என்பவராலும் *ஜெரெமியா டிக்சன்* என்பவராலும் குடியேற்றக் கால அமெரிக்காவில் பிரித்தானிய குடியேற்றங்களிடையே எல்லைத் தகராறுகளுக்குத் தீர்வாக அமைந்த நில அளவைக் கோடாகும். நான்கு அமெரிக்க மாநிலங்களுக்கிடையேயான எல்லை வரையறுப்பாகும். இது பென்சில்வேனியா, மேரிலாந்து, டெலவெயர், மற்றும் மேற்கு வர்ஜீனியா (அப்போது வர்ஜீனியாவின் அங்கமாக இருந்தது) இடையேயான எல்லைகளை வரையறுக்கிறது. பரவலானப் பயன்பாட்டில், மேசன்–டிக்சன் கோடு வடகிழக்கு மாநிலங்களுக்கும் தெற்கத்திய மாநிலங்களுக்கும் இடையேயான பண்பாட்டு எல்லையாகக் கருதப்படுகிறது. தென் மாநில மக்கள் *டிக்சி* (*Dixie*) என்று அழைக்கப்படுகின்றனர்.

சட்டபூர்வமான அடிமைத்தனத்திற்கான எல்லைக் கோடாக இதனைக் கொள்ள முடியாது. அடிமை மாநிலமான டெலவெயர் இக்கோட்டிற்கு வடக்கிலும் கிழக்கிலும் உள்ளது. அதேபோல இக்கோட்டிற்கு வடக்கிலும் கிழக்கிலும் உள்ள நியூ ஜெர்சியில் 1865 வரை, குறைந்தளவே எனினும், அடிமைத்தனம் இருந்து வந்தது.

வெளி இணைப்புகள்
---------------

விக்கிமீடியா பொதுவகத்தில்,  
 ***மேசன் டிக்சன் கோடு***   
என்பதின் ஊடகங்கள் உள்ளன. 

* The Mason and Dixon Line Preservation Partnership Collection of historical articles and pictures
* The Evolution of the Mason and Dixon Line Facsimile copy of this 1902 text available on-line at Penn State's Digital Bookshelf
**வேரா சொக்கலிங்கம்** என்ற இயற்பெயர் கொண்ட **மிண்டி காலிங்** (*Mindy Kaling*) இந்தியத் தமிழ் வம்சாவளியை சேர்ந்த அமெரிக்க நாடக நடிகை, எழுத்தாளர் மற்றும் தயாரிப்பாளர். என்.பி.சி நிறுவனத்தின் "தி ஆபீசு" நாடகத்தில் கெல்லி கபூர் எனும் பாத்திரம் மூலம் பரவலாக அறியப்படுபவர். இவரது தந்தை கட்டுமான பொறியாளர், தாய் மகப்பேறு மருத்துவர். இவரது பெற்றோர்கள் நைசீரியாவுக்கு வேலை நிமித்தமாக புலம் பெயர்ந்து சென்றவர்கள். பின்னாளில், அவரது குடும்பம் அமெரிக்காவுக்கு 1979 ஆம் ஆண்டு குடி பெயர்ந்தது. இவருக்கு விசய் என்கிற மூத்த சகோதரர் உள்ளார்.

கல்லூரி படிப்பு முடித்தபின், காலிங் நியூ யார்க் மாகாணத்தில் உள்ள ப்ரூக்ளின் நகரத்தில் குழந்தைகள் காப்பாளராகவும், உதவி தயாரிப்பளாரகவும் வேலை செய்தார். தனது கடைசி பெயரான சொக்கலிங்கம் என்பதை காலிங் என மாற்றிக்கொண்டார். அவரது கல்லூரித் தோழி பிரெண்டா விதர்சு (Brenda Withers) உடன் இணைந்து எழுதிய "Matt&Ben" நாடகத்தின் மூலம் "தி ஆபீசு" நாடகத்தில் நடிக்க மற்றும் எழுதும் வாய்ப்பை பெற்றார். அன்றைய வருடத்தில் சிறந்த பத்து திரையரங்கு நிகழ்ச்சிகளில் ஒன்றாக "டைம்" பத்திரிக்கை இந்த நாடகத்தை தேர்ந்தெடுத்தது. அவரது நகைச்சுவை உணர்வு அவரின் தாயிடம் இருந்து வந்தாக நினைக்கிறார்.

இவரது வாழ்க்கை வரலாற்றை "இசு எவரிவன் ஏங்கிங் வித்தவுட் மி? (அண்ட் அதர் கன்சென்சு)" எனும் நூலாக எழுதி வெளியுட்டுள்ளார்.

எழுதிய உட்கதைகள்
----------------

| தலைப்பு | தேதி | பருவம் |
| --- | --- | --- |
| ஆட் கேள் | ஏப்ரல் 26, 2005 | 1 |
| தி டுண்டீசு | செப்டம்பர் 20, 2005 | 2 |
| தி இஞ்சுரி | சனவரி 12, 2006 | 2 |
| டேக் யுவர் டாட்டர் டு வொர்க் டே | மார்ச்சு 16, 2006 | 2 |
| தீவாளி | நவம்பர் 2, 2006 | 3 |
| பென் பிராங்க்ளின் | பெப்ரவரி 1, 1, 2007 | 3 |
| பிரான்சு வார்சு | நவம்பர் 1, 2007 | 4 |
| நைட் அவுட் | ஏப்ரல் 24, 2008 | 4 |
| பிரேம் டோபி | நவம்பர் 20, 2008 | 5 |
| லெக்சர் சர்க்யுட்: பகுதி 1 | பெப்ரவரி 5, 2009 | 2 |
| லெக்சர் சர்க்யுட்: பகுதி 2 | பெப்ரவரி 12, 2009 | 5 |
| கோல்டன் டிக்கெட் | மார்ச்சு 12, 2009 | 5 |
| நயாகரா-கிரேக் டேனியல்சு உடன் சேர்ந்து எழுதியது | அக்டோபர் 8, 2009 | 6 |
| சீக்ரெட் சென்டா | திசம்பர் 10, 2009 | 6 |
| தி மேனேச்சர் அண்ட் தி சேல்சுமேன் | பெப்ரவரி 11, 2010 | 6 |
| செக்ரெடரியின் டே | ஏப்ரல் 22, 2010 | 6 |
| தி சிடிங் | அக்டோபர் 21, 2010 | 7 |
| கிளாசி கிறித்துமசு | திசம்பர் 9, 2010 | 7 |
| மைக்கேலின் லாசுட் டுண்டீசு | ஏப்ரல் 21, 2011 | 7 |
| கிறித்துமசு விசசு | ஏப்ரல் 21, 2011 | 8 |

இயக்கிய உட்கதைகள்
-----------------

| தலைப்பு | தேதி | பருவம் |
| --- | --- | --- |
| பாடி லாங்குவேச்சு | ஏப்ரல் 29, 2010 | 6 |
| மைக்கேலின் லாசுட் டுண்டீசு | ஏப்ரல் l 21, 2011 | 7 |

இவை தவிர சில ஆலிவுட்டு திரைபடங்களில் குறும் பாத்திரத்தில் நடித்துள்ளார். இவற்றில் குறிப்பிட தக்கவை "தி 40 இயர் ஓல்ட் விர்ச்சின்", "அன்அக்கம்பநிடு மைனர்", "நைட் அட் தி மிசியாம் : பெட்டல் அப் தி சிமித்துசோனியன்".

வெளி இணைப்புக்கள்
-----------------

* இஸ் எவரிவன் ஹேங்கிங் வித்தவுட் மி?.
**தொன் மார்ட்டினோ த சில்வா விக்கிரமசிங்க** (*Don Martino de Zilva Wickremasinghe*, 1865-1937) இலங்கையை சேர்ந்த கல்வெட்டியல், மற்றும் தொல்லியல் அறிஞர் ஆவார்.

பணி
---

இவர் இலங்கை அரசில் எச். சி. பெல் என்பவரின் கீழ் கல்வெட்டியலாளராகப் பணியாற்றினார். பின்னர் இவர் தொல்பொருள் திணைக்களத்தின் ஆணையாளராக நியமிக்கப்பட்டார். இலங்கையின் ஆரம்ப வரலாற்றைப் பற்றிக் கூறும் "எபிகிராஃபியா சிலானிக்கா" (*Epigraphia Zeylanica*) என்ற நூலின் இரண்டு பாகங்களின் தொகுப்பாசிரியராக இருந்து பணியாற்றியமை இவரது முக்கியமான பங்களிப்பாகும். இந்நூலின் மூன்றாம் பாகத்தை வெளியிடும் பொறுப்பை அவர் செனரத் பரணவிதானவிடம் ஒப்படைத்தார்.

1909 ம் ஆண்டு விக்கிரமசிங்க தமிழ் மொழிக்கும் தெலுங்கு மொழிக்குமாக முதலில் விரிவுரையாளராகவும் பின்னர் வாசிப்பாளராகவும் ஆக்ஸ்போர்டு, இயேசு கல்லூரியில் நியமிக்கப்பட்டார். ஏனைய பிரித்தானியப் பல்கலைக்கழகங்களில் சிங்களம், பாளி மற்றும் சமக்கிருத மொழிகளின் தேர்விற்கு ஒரு புற பரிசோதகராக இருந்துள்ளார் இலண்டனில் இருந்த போது இவர் பிரித்தானிய அருங்காட்சியகத்தில் வைக்கப்பட்டிருந்த சிங்கள மொழி நூல்களின் பட்டியல் ஒன்றைத் தயாரித்து வெளியிட்டார்.

முக்கிய கட்டுரைகள்
------------------

* Wickremasinghe, M. d. Z. (1901). "Art. XIII.—The Semitic Origin of the Indian Alphabet." *Journal of the Royal Asiatic Society* (New Series) 33(2): 301-305.
* Wickremasinghe, M. d. Z. (1931). "On the Etymology and Interpretation of Certain Words and Phrases in the Aśoka Edicts." BSOAS 6(2): 545-548.

சில நூல்கள்
-----------

* Tamil Grammar Self-Taught and Tamil Self-Taught (1906)
* Malayalam Self-Taught (1916)

குறிப்புகள்
-----------

1. ↑  Wickremasinghe's death reported in Paranavitana, "Preface," *Epigraphia Zeylanica* 4 (1934-1941) (London, 1943): p. iii.
2. ↑  Review of *Epigraphia Zeylanica*, vol. 1 by E. Müller in *Journal of the Royal Asiatic Society of Great Britain and Ireland* (Jan. 1905), pp. 183-186.
3. ↑  Senarath Paranavitana, "Preface," *Epigraphia Zeylanica* 3 (1928-1933) (London, 1933): p. iii.
4. ↑
5. ↑  Don Martino de Zilva Wickremasinghe, *Catalogue of the Sinhalese printed books in the library of the British Museum* (London: British Museum, 1901). Online catalogue:

வெளி இணைப்புகள்
---------------

* Inscriptions of Ceylon
கைலாசநாதர் கோயில் நுழைவாயில்
**கைலாசநாதர் கோயில்**, உடையாளூரில் உள்ள சிவன் கோயிலாகும்.

அமைவிடம்
--------

இக்கோயில் தஞ்சாவூர் மாவட்டம் கும்பகோணம் வட்டத்தில் அமைந்துள்ளது.

இறைவன்,இறைவி
------------

கருவறையில் உள்ள மூலவர் கைலாசநாத சுவாமி ஆவார். இறைவி சங்கரபார்வதி அம்பாள் ஆவார்.

சிறப்பு
-------

முதலாம் குலோத்துங்க சோழன், விக்கிரம சோழன், இரண்டாம் ராஜராஜன், இரண்டாம் ராஜாதிராஜன், மூன்றாம் குலோத்துங்க சோழன், மூன்றாம் ராஜராஜன், சடையவர்மன் சுந்தரபாண்டியன் ஆகிய மன்னர்களின் கல்வெட்டுகள் மூலமாக இக்கோயில் போற்றப்பட்டு வந்ததை அறியமுடிகிறது. கருவறை வாயிலில் காணப்படுகின்ற துவாரபாலகர்களின் காலடியில் அடியார் சிற்பம் உள்ளது. மற்றொன்றில் அடியார் வணங்கும் கோலத்தில் உள்ள சிற்பம் உள்ளது. வேறு எந்தக் கோயிலிலும் இது போன்ற வடிவத்தைக் காணமுடியாது.  இக்கோயிலின் இணைக்கோயிலாகவும், உடையாளூரின் எல்லைக்காவல் தெய்வங்களாகவும் பால்குளத்தி அம்மன் கோயில், செல்வமகா காளியம்பாள் கோயில் ஆகிய கோயில்கள் உள்ளன.

கோயில் அமைப்பு
--------------

இக்கோயில் மூலவர் கருவறை, இறைவி கருவறை, முன்மண்டபம், பிரகாரம் ஆகியவற்றைக் கொண்டுள்ளது. நுழைவாயிலை அடுத்து உள்ளே வலது புறத்தில் மூலவர் கருவறை உள்ளது. கருவறை அமைந்துள்ள மண்டபத்திற்கு முன்பாக வலது புறத்தில் பால விநாயகர் சன்னதியும், இடது புறத்தில் பாலமுருகன் சன்னதியும் உள்ளன. கருவறை கோஷ்டத்தில் தட்சிணாமூர்த்தி, பிட்சாடனர், ராஜயோக அகத்தியர், லிங்கோத்பவர், பிரம்மா, ரிஷபாரூடர், சூலினி துர்க்கை ஆகியோர் உள்ளனர். திருச்சுற்றில் நிரிருதி விநாயகர், ஷண்முகர், சண்டிகேஸ்வரர், சிவபாதசேகர அனுக்கிரகமூர்த்தி, நவக்கிரகம், சனீஸ்வரர் ஆகியோருக்கான சன்னதிகள் உள்ளன. ஷண்முகர் சன்னதியை அடுத்துள்ள சன்னதியில் ஆனந்த கணபதி, அக்னி, சோமலிங்கம், வாயுலிங்கம், இந்திரலிங்கம், குபேரலிங்கம், அக்னிலிங்கம், ஈசானலிங்கம், வைத்தினாதலிங்கம், யமன்லிங்கம், கல்யாணசுந்தரர், நிருரிதிலிங்கம், சுந்தரேசுவரர், மீனாட்சி, வருணலிங்கம், சண்டிகேஸ்வரர், ஆசுர துர்க்கை, கஜலட்சுமி, சரஸ்வதி, ருத்ரலிங்கம், விஷ்ணுலிங்கம், பிரம்மலிங்கம் உள்ளிட்ட பல சிற்பஙகள் உள்ளன. திருச்சுற்றில் குரு பைரவர், அசிதாங்க பைரவர், ஸ்வர்ணா பைரவர், வடுக பைரவர், சண்ட பைரவர் எனப்படுகின்ற பஞ்ச பைரவர்கள் உள்ளனர்.

சதய விழா
--------

இராஜராஜ சோழனின் பிறந்த சதய நாளில் இங்கு வருடம்தோறும் சதய விழா. மிக சிறப்பாக ஊர் மக்கள் ஒன்றுகூடி புலி கொடி ஏற்றி சிறப்புப் பூஜைகள் செய்து வழிபாடு செய்துவருகின்றனர் .

மேற்கோள்கள்
-----------

1. ↑  கி.ஸ்ரீதரன், உடையாளூரில் ராஜராஜன், தினமணி, 5 மே 2019
2. ↑  கும்பகோணம் அருகே உடையாளூர் செல்வமகா காளியம்பாள் கோயிலில் நவசண்டி யாகம், தினமணி, 16 ஏப்ரல் 2018
3. ↑  ராஜராஜ சோழனின் 1034 வது சதய விழா, விர்கோ நியூஸ், 4 நவம்பர் 2019

வெளி இணைப்புகள்
---------------

* ராஜராஜசோழன் சமாதி அமைந்துள்ள இடத்தில் தொல்லியல் துறையினர் ஆய்வு, விகடன், 22 ஏப்ரல் 2019

படத்தொகுப்பு
------------

* மூலவர் விமானம்மூலவர் விமானம்
* இறைவி விமானம்இறைவி விமானம்
* திருச்சுற்றுதிருச்சுற்று